Južnoameričko prvenstvo u nogometu 1926.
Južnoameričko prvenstvo u nogometu 1926. je bilo 10. kontinentalno nogometno takmičenje Južne Amerike. Turnir je odigran u Čileu od 12. oktobra do 3. novembra 1926. godine. Na prvenstvu je učestvovalo pet ekipa. Urugvaj je peti put u svojoj historiji osvojio šampionsku titulu. Drugo mjesto je osvojila Argentina a treće Čile. David Arellano, reprezentativac Čilea je bio najbolji strijelac prvenstva sa sedam postignutih golova.